ZAPISNIK

39. sjednice Vijeća Mjesnog odbora Odranski Obrež, održane 29. srpnja 2024., s početkom u 18:30 sati.

NAZOČNI ČLANOVI VIJEĆA: Luka Šokić, Stjepan Suć, i Marijan Šimir

NENAZOČAN ČLAN VIJEĆA:
Darko Janječić i Krešimir Matak

Predsjednik  Vijeća Mjesnog odbora Odranski Obrež pozdravlja prisutne, utvrđuje da je na sjednici 3 od 5 članova Vijeća te isto može pravovaljano raspravljati i odlučivati.
Predsjednik VMO Odranski Obrež Luka Šokić otvara 39. sjednicu. 
Prije utvrđivanja dnevnog reda, predsjednik Vijeća otvara raspravu o zapisniku 38. sjednice Vijeća. 
Obzirom da se nitko ne javlja za riječ, zapisnik daje na glasanje.
Vijeće je jednoglasno (3“za“) usvojilo zapisnik 38. sjednice Vijeća.

Predsjednik Vijeća predlaže sljedeći
        

dnevni   red:

1. Prijedlog Zaključak o potrebi prijenosa vlasništva i usklađenju zemljišnih knjiga nogometnog igrališta Stjepan Pršir Luci i objekta kluba
2. Prijedlog Zaključka o prijedlogu izgradnje Područne osmogodišnje osnovne škole u Odranskom Obrežu 
3. Prijedlog Zaključka o prijedlogu skupine građana za izmjenom Prostornog plana Grada Zagreba 
4. Pitanja, prijedlozi i obavijesti

[bookmark: _GoBack]Vijeće je jednoglasno (3“za“) prihvatilo predloženi dnevni red.


Ad 1). Prijedlog Zaključak o potrebi prijenosa vlasništva i usklađenju zemljišnih knjiga nogometnog igrališta Stjepan Pršir Luci i objekta kluba
Predsjednik Vijeća Luka Šokić obrazlaže Prijedlog.
Vijeće je jednoglasno (3“za“) donijelo

Z A K LJ U Č A K
o potrebi prijenosa vlasništva i usklađenju zemljišnih knjiga nogometnog igrališta Stjepan Pršir Luci i objekta kluba


1. Vijeće Mjesnog odbora Odranski Obrež raspravljalo je o tome da se nogometno igralište Stjepan Pršir Luci i objekt kategorizirano kao sportska građevina u vlasništvu Grada Zagreba IV. kategorija (92.) je još u vlasništvu Republike Hrvatske (k.č. 4436 k.o. Odranski Obrež). 
Nogometni klub Dinamo Odranski Obrež ima sklopljen ugovor o zakupu športske građevine s Gradom Zagrebom (KLASA: 620-01/10-001/339).


2. Vijeće predlaže da se prilikom postupka obnove zemljišne knjige k.o. Odranski Obrež razmotri prijepis športske građevine na Grad Zagreb. Također, s obzirom na novi Zakon o upravljanju nekretninama i pokretninama u vlasništvu Republike Hrvatske (NN 155/23) predlaže se Gradu Zagrebu rješavanje vlasništva nad objektom.


3. Ovaj zaključak dostavlja se Vijeću Gradske četvrti Brezovica na daljnje postupanje.


Ad 2). Prijedlog Zaključka o prijedlogu izgradnje Područne osmogodišnje osnovne škole u Odranskom Obrežu
Predsjednik Vijeća Luka Šokić obrazlaže Prijedlog.
Vijeće je jednoglasno (3“za“) donijelo

ZAKLJUČAK
o prijedlogu izgradnje Područne osmogodišnje osnovne škole u Odranskom Obrežu


1. Vijeće Mjesnog odbora Odranski Obrež raspravljalo je o učestalim traženjima roditelja učenika i zainteresiranih građana da se na području naselja Odranski Obrež izgradi objekt Područne osmogodišnje osnovne škole. Na prostor Odranskog Obreža doseljavaju se mlade obitelji, koje s obzirom na sužene kapacitete odgojno-obrazovnih ustanova na području ove Četvrti svoju djecu upisuju u programe u naseljima gdje su prethodno živjeli.


1. Vijeće predlaže izgradnju nove Područne osmogodišnje osnove škole u Odranskom Obrežu te upućuje molbu da se razmotre sljedeće lokacija:

- ulica Krčevine iza nogometnog kluba, k.č. 4177/1 k.o. Odranski Obrež
- Obreška cesta 10, k.č. 1027 k.o. Odranski Obrež
- Dragonožečka cesta, k.č. 4493/1 k.o. Odranski Obrež – novi. 


1. Ovaj zaključak dostavlja se Vijeću Gradske četvrti Brezovica na daljnje postupanje.


Ad 3.) Prijedlog Zaključka o prijedlogu skupine građana za izmjenom Prostornog plana Grada Zagreba
Predsjednik Vijeća Luka Šokić obrazlaže Prijedlog.
Vijeće je jednoglasno (3 “za“) donijelo


ZAKLJUČAK 
prijedlogu skupine građana za izmjenom Prostornog plana Grada Zagreba

1. Vijeće Mjesnog odbora raspravljalo je o zahtjevu skupine građana da se u postupku izmjene Prostornog plana Grada Zagreba (k.č. 1211/8, 1211/9, 1211/10, 1211/11, 1211/12, 1211/13, 1211/14, 1211/15, 1211/16, 1211/17, 1211/18 KO Odranski Obrež novi) navedena zemljišta prenamjene iz poljoprivrednog u građevinsko radi izgradnje obiteljskih kuća. Građani traže da se prostor između dvije građevinske zone koji je još obilježen kao poljoprivredno zemljište popuni kao šire građevinsko područje. 


2. Vijeće je suglasno sa zahtjevom skupine građana.


3. Ovaj zaključak dostavlja se Vijeću Gradske četvrti Brezovica na daljnje postupanje.


Ad 4). Pitanja, prijedlozi i obavijesti
Predsjednik Vijeća Luka Šokić informira kako građani postavljaju upit i traže da se Češka cesta označi s bijelom trake sa obje strane, pošto srednje trake nema, s ciljem da se sigurnost sudionika u prometu podigne na višu razinu. Predsjednik Vijeća Luka Šokić postavlja upit po pitanju autobusne nadstrešnice kod okretištu na kraju Obreške ceste, ima li što novo.  Predsjednik predlaže da se svako od vijećnika predloži prijedlog zaključka za iduću sjednicu. 

Dovršeno u 19:30 sati

KLASA: 024-08/24-003/1575
URBROJ: 251-13-11-8/008-24-2

Zapisnik napisao
Matej Šipura

